Neuvoston direktiivi 78/664/ETY, annettu 25 päivänä heinäkuuta 1978, elintarvikkeissa sallittujen hapettumisenestoaineiden erityisistä puhtausvaatimuksista



Virallinen lehti nro L 223 , 14/08/1978 s. 0030 - 0047

Suomenk. erityispainos Alue 13 Nide 9 s. 0026

Kreikank. erityispainos: Luku 03 Nide 22 s. 0126

Ruotsink. erityispainos Alue 13 Nide 9 s. 0026

Espanjank. erityispainos: Luku 13 Nide 9 s. 0003

Portugalink. erityispainos: Luku 13 Nide 9 s. 0003



NEUVOSTON DIREKTIIVI, annettu 25 päivänä heinäkuuta 1978, elintarvikkeissa sallittujen hapettumisenestoaineiden erityisistä puhtausvaatimuksista (78/664/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon elintarvikkeissa sallittuja hapettumisenestoaineita koskevan jäsenvaltioiden lainsäädännön lähentämisestä 13 päivänä heinäkuuta 1970 annetun neuvoston direktiivin 70/357/ETY(1), sellaisena kuin se on viimeksi muutettuna direktiivillä 78/143/ETY(2), ja erityisesti sen 5 artiklan 1 kohdan, ottaa huomioon komission ehdotuksen, sekä katsoo, että direktiivin 70/357/ETY 4 artiklan mukaan hapettumisenestoaineiden on täytettävä 5 artiklan 1 kohdan nojalla annetut erityiset puhtausvaatimukset, erityiset puhtausvaatimukset tulisi vahvistaa direktiivin 70/357/ETY liitteessä olevassa I PIII osassa ja IV osan 4 P7 kohdassa luetelluille hapettumisenestoaineille ottaen huomioon, että osa näistä vaatimuksista on jo annettu direktiivissä 65/66/ETY(3), sellaisena kuin se on viimeksi muutettuna direktiivillä 76/463/ETY(4), sekä direktiivissä 78/663/ETY(5), tässä direktiivissä ei säädetä mitään erityisiä puhtausvaatimuksia direktiivin 70/357/ETY liitteessä olevan IV osan 4 kohdassa mainitulle etyylialkoholille, ja tätä ainetta tullaan tarkastelemaan yksityiskohtaisemmin, kun liuottimia koskevat yleiset säännökset laaditaan tulevaisuudessa, ja ottaen huomioon tietyissä jäsenvaltioissa vallitsevat taloudelliset ja teknologiset tarpeet on syytä säätää, että jäsenvaltiot voivat pitää erityisiä puhtausvaatimuksia koskevat kansalliset järjestelyt dl-viinihapon ja sen suolojen, hydrolysoitujen lesitiinien sekä propylenglykolin aldehydipitoisuuden osalta voimassa, ON ANTANUT TÄMÄN DIREKTIIVIN: 1 artikla Direktiivin 70/357/ETY 5 artiklan 1 kohdassa tarkoitetut erityiset puhtausvaatimukset vahvistetaan tämän direktiivin liitteessä. 2 artikla 1. Tällä direktiivillä ei vaikuteta kansallisiin säädöksiin, jotka olivat voimassa, kun tämä direktiivi annettiin tiedoksi ja joilla vahvistetaan a) dl-viinihapon ja sen suolojen, b) hydrolysoitujen lesitiinien, c) propyleeniglykolin aldehydipitoisuuden erityiset puhtausvaatimukset. 2. Neuvosto tekee yksimielisesti komission ehdotuksesta päätöksen 1 päivään tammikuuta 1982 mennessä 1 a ja b kohdassa tarkoitetuista puhtausvaatimuksista. 3 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 18 kuukauden kuluttua tämän direktiivin tiedoksi antamisesta. Niiden on ilmoitettava tästä komissiolle viipymättä. 4 artikla Tämä direktiivi on osoitettu kaikille jäsenvaltioille. Tehty Brysselissä 25 päivänä heinäkuuta 1978. Neuvoston puolesta Puheenjohtaja J. ERTL (1) EYVL N:o L 157, 18.7.1970, s. 31 (2) EYVL N:o L 44, 15.2.1978, s. 18 (3) EYVL N:o 22, 9.2.1965, s. 373/65 (4) EYVL N:o L 126, 14.5.1976, s. 33 (5) EYVL N:o L 223, 14.8.1978, s. 7 LIITE ERITYISET PUHTAUSVAATIMUKSET ELINTARVIKKEISSA SALLITTUJA HAPETTUMISENESTOAINEITA VARTEN Yleisiä huomautuksia a) Jollei toisin ilmoiteta, määrät ja prosenttiosuudet lasketaan paino-osuuksina vedettömästä aineesta. b) Jos kyseinen aine ei alunperin ole vedetön, ja kun on kysymys "haihtuvista aineista", viimeksi mainittuun lasketaan mukaan kaikki kosteus, kidevesi mukaan lukien. c) Jos kuivauslämpötilaa ja -aikaa ei ole annettu, jälkimmäisen ymmärretään tarkoittavan "vakiopainoon" ja edellisen tulee olla 105 °C. d) Jos jäljempänä annettujen vaatimusten tulkinta edellyttää tiettyjen teknisten käsitteiden määrittelemistä, kuten "vakuumi", on syytä käyttää direktiivin 5 artiklan 2 kohdan mukaisesti annettuja, hapettumisenestoaineita koskevia analyysimenetelmiä. e) Jos liuoksen pitoisuus on annettu, tämä merkitsee w/v, jollei toisin ilmoiteta. f) Lämpötilat tulee aina ilmoittaa Celsius-asteissa. g) Aineisiin E 220 PE 224, E 226 ja E 270 sovellettavista erityisistä puhtausvaatimuksista säädetään direktiivissä 65/66/ETY. h) Sorbitoliin, glyseroliin ja aineeseen E 472c sovellettavista erityisistä puhtausvaatimuksista säädetään neuvoston direktiivissä 78/663/ETY. >TAULUKON PAIKKA> >VIITTAUS KAAVIOON> >VIITTAUS KAAVIOON> >VIITTAUS KAAVIOON>